Rebel (2022ko filma)

Rebel 2022ko Adil El Arbi eta Bilall Fallah belgikar zinema zuzendarien film dramatikoa da.

 Sinopsia 

2010eko hamarkada. Bruselako Molenbeek auzoan bizi dira Kamal, haren anaia gazte Nassim eta haien ama Leila. Kamal oso haserre dago Siriako egoerarekin eta Baxar al-Assad lehendakariak egindako basakeriekin. Nolabait laguntzeko beharra du: ezin da Belgikako etxearen goxotasunetik begira egon. Eta, beraz, Siriara abiatuko da kamera bat hartuta, erresistentziaren zintzotasuna erretratatu nahian. Inozenteki, Kamal ez da Estatu Islamikoaren (EI) intentzioez ohartuko berandu den arte; eta ezinezkoa egingo zaio ihes egitea.

Bien bitartean, Molenbeeken, Nassim gaztea eskolan dago amak ikasgelatik irteteko eskatzen dionean. Berri txarrak ditu haurrarentzat: EIren propaganda bideo bat zabaldu da Interneten. Bertan, Kamal azaltzen da exekuzio talde bateko partaide gisa, eta belauniko dagoen preso bati buruan tiro bat ematen. Berriak azkar hedatuko dira eskolan eta komunitatean. Nassim nahastuta dago, bere anaia nagusia heroia baita harentzat, eta ideia hori bera erabiliko dute tokiko erradikalek, gaztea EIren parte izan dadin errekrutatzen saiatzen direnean.

Aktoreak
 Aboubakr Bensaihi: Kamal Wasaki
 Lubna Azabal: Leila Wasaki
 Amir El Arbi: Nassim Wasaki
 Tara Abboud: Noor
 Younes Bouab: Abu Amar

 Erreferentziak 

 Kanpo estekak 

Kategoria:Frantziako film dramatikoak
Kategoria:Belgikako film dramatikoak
Kategoria:Luxenburgoko film dramatikoak
Kategoria:Islamari buruzko filmak
Kategoria:Bruselan girotutako filmak
Kategoria:Sirian girotutako filmak